ગુજરાત BJPની ગઈ કાલે એક બેઠક મળી હતી જેમાં વિજયોત્સવને આખરી ઓપ આપવામાં આવ્યો હતો. ગુજરાત BJPએ વિજયની ઉજવણી કરવા માટે તડામાર તૈયારી કરી છે. ગુજરાત પ્રદેશ કાર્યાલય ‘કમલમ’ને નવોઢાની જેમ શણગારી દીધું છે. સૂત્રો દ્વારા એવું કહેવામાં આવી રહ્યું છે કે નરેન્દ્ર મોદી પ્રદેશ કાર્યાલયમાં બેસીને ચૂંટણીનાં પરિણામો પર નજર રાખશે. પ્રદેશ કાર્યાલય ખાતે પણ ફટાકડા ફોડીને, મીઠાઈથી એકબીજાનું મોં મીઠું કરીને જીતનો જશન મનાવશે.